**SPECIJALNA BOLNICA ZA MEDICINSKU
REHABILITACIJU STUBIČKE TOPLICE
UR.BROJ: 02- 1265/1-2019
Stubičke Toplice, 05.09.2019.**

Na temelju Zakona o tržištu rada ( NN118/18) Specijalna bolnica za medicinsku rehabilitaciju Stubičke Toplice objavljuje

**JAVNI POZIV**

Za dostavu prijava za stručno osposobljavanje za rad bez zasnivanja radnog odnosa za slijedeće zanimanje:

1. **PRVOSTUPNIK/PRVOSTUPNICA EKONOMIJE ( VŠS) – pripravnik/ca**

**Broj izvršitelja: 1**

Stručno osposobljavanje odvijati će se u trajanju od 12 mjeseci, u punom radnom vremenu. Osoba se može primiti na stručno osposobljavanje bez zasnivanja radnog odnosa ako ima do 29 godina života, koja se vodi u evidenciji nezaposlenih kao nezaposlena osoba i koja nema odgovarajuće iskustvo u stečenoj kvalifikaciji i više od 12 mjeseci staža u stečenoj kvalifikaciji odnosno evidentiranog staža ostvarenog po toj osnovi kod tuzemnog ili inozemnog nositelja obveznog mirovinskog osiguranja.

Kandidati/kinje koji ispunjavaju tražene uvjete dužni su uz prijavu dostaviti:

* vlastoručno potpisanu zamolbu
* životopis
* presliku diplome/svjedodžbe o završenom školovanju
* presliku dokaza o državljanstvu
* potvrdu o podacima evidentiranim u matičnoj evidenciji Hrvatskog zavoda za mirovinsko osiguranje
* potvrdu Hrvatskog zavoda za zapošljavanje o upisu u evidenciju nezaposlenih osoba

Preslike traženih priloga ne moraju biti ovjerene, a osobe su dužne prije sklapanja pisanog ugovora dostaviti originalne dokumente. Osobe koje ne podnesu pravovremenu i urednu prijavu ili ne ispunjavanju formalne uvjete iz javnog natječaja ne smatraju se kandidatima/kinjama prijavljenim na javni natječaj. Na javni poziv mogu se javiti osobe oba spola.

Sa izabranim kandidatom/kandidatkinjom sklopiti će se ugovor o stručnom osposobljavanju za rad bez zasnivanja radnog odnosa nakon što Hrvatski zavod za zapošljavanje odobri korištenje mjere stručnog osposobljavanja bez zasnivanja radnog odnosa.

Prijave s dokazima o ispunjavanju traženih uvjeta dostavljaju se na adresu: Specijalna bolnica za medicinsku rehabilitaciju Stubičke Toplice, Park Matije Gupca 1, 49244 Stubičke Toplice, ili predaju osobno u urudžbeni zapisnik sa naznakom „stručno osposobljavanje za rad za….“.

Javni poziv je objavljen na web stranici bolnice i Hrvatskog zavoda za zapošljavanje dana 19.09.2019.

Rok za podnošenje prijava je 8 dana od objave.

Rezultati javnog poziva biti će objavljeni na web stranici: [www.sbst.hr](http://www.sbst.hr).

Specijalna bolnica za medicinsku
 rehabilitaciju Stubičke Toplice